У роману преовлађују традиционална уверења и ставови. Мама Елена свима предочава да је Титина судбина већ предодређена и да се као најмлађа ћерка мора бринути о њој до краја њеног живота. Она, такође, наглашава да је то породична традиција која се мора поштовати без поговора. Осим тога, у роману је паралелно представљено карактеристично домаћинство у коме доминирају жене, као и њихов положај у њему. Оне веома држе до своје породице и части, што можемо закључити на основу реаговања мама Елене де ла Гарсе приликом упада побуњеника на имање. У том сегменту романа смешта се и Мексичка револуција која у то време напредује. Људи попут мама Елене представљају надмоћне људе, док Тита представља оне који су приморани да се повинују одлукама и правилима која су им наметнута.